Werner Werenskiold (1885–1963)

Werner Werenskiold (1885–1963) var en norsk forretningsmann og Norges generalkonsul i Wien fra 1922 til 1963.«Generalkonsul Werner Werenskiold død», Stavanger Aftenblad/NTB 31. august 1963 s. 5

Han tok eksamen fra Technische Hochschule i Karlsruhe i 1909 og bodde i Wien fra 1918. Han var representant for Kellner Partington Paper Pulp Co. fra 1918, visepresident i den østerrikske celluloseforening og direksjonsmedlem i Österreichische Hypothekenbank.«Werenskiold, Werner», Den Kongelige norske Sankt Olavs orden 1847–1947, Oslo, Grøndahl, 1947, s. 132

Han ble ridder 1. klasse av St. Olavs Orden i 1920 og kommandør i 1931 «for konsulær fortjeneste». Han mottok også flere østerrikske ordener. Han fikk St. Olavsmedaljen «for fortjenester ved utbredelse av kjennskap til Norge i Østerrike» i 1955.Adresseavisen, 12. januar 1955 s. 3

Han var sønn av overrettssakfører Jens Andreas Werenskiold og Martha Margrethe Lund Paaske, og ble gift i 1919 med Hanna Alexandra Gabriele Friede Angela Anna Kirchhammer (f. 1899 i Wien).

Referanser

Kategori:Konsuler
Kategori:Norske forretningsfolk
Kategori:St. Olavsmedaljen
Kategori:Kommandører av St. Olavs Orden